《九日吴山》
宋代·顾禧

第一峰头逢九日，振衣直上莫踌躇。
丹梯苔冷仙人迹，只树云深帝子居。
图画天然看不厌，啸歌自得意何如。
茱萸醉插游丝倦，雁影参差夕照余。

作者简介：宋吴郡人，字景繁，号痴绝叟。不求仕进，居光福山中，终日闭户读诵，博极坟典。高宗绍兴中郡以遗逸荐，不起，闲居五十年不出，名重乡里。著作甚丰，与吴兴施宿合注苏轼诗，为陆游所称。